Yunkurin juyin mulki a Nijar, 2021

Yunkurin juyin mulkin ƙasar Nijar dai wani yunkuri ne da niyar kifar da gwamnati mai ci da ya faru ranar 31 ga watan Maris na shekarar 2021 da misalin karfe 3 na dare; WAT, (2 na safe UTC) bayan harbin bindiga ya tashi a titunan birnin Niamey, babban birnin ƙasar, kwana biyu kafin rantsar da zaɓaɓɓen shugaban ƙasa na ƙasar, Mohamed Bazoum.

Yunkurin juyin mulki ya faru ne ta silar sojoji, kuma an danganta lamarin ga rundunar soja Sama da ke yankin Filin jirgin saman Niamey da alhakin kitsawa. Shugaban da da ake zargi da jagorancin shirin shi ne Kyaftin Sani Saley Gourouza, wanda ke kula da tsaro a sansanin. Bayan an cimma daƙile yunkurin juyin mulkin, an kama masu ruwa da tsaki game da shirin ko aikata laifin.

 Yanayi 
Yunkurin juyin mulkin ya zo yanayin da ƙasar ta Nijar ke Yaƙi a yankin Sahel, tare da samun masu ayyukan ta'addanci da sauran tashe-tashen hankula tsakanin ƙabilu mabanbanta. Kasashen tankin Sahel suna samun taimakon Faransa a kan 'yan ta'addan yankin daga Operation Barkhane. A shekara ta 2020, juyin mulki ne ya yi silar hambarar da gwamnatin Shugaban kasar Mali Ibrahim Boubacar Keïta. Nijar ta samu nasarar kammala babban zagaye na zaɓen ƙasar na kakar 2020-21, irin hakan ya zama sabon gani-(ba a taɓa gani ba) a Nijar. Duk-da haka dai, abokin hamayyar takarar neman kujerar shugaban kasa ta kasar da ya sha kaye-(ya faɗi zaɓe) kuma tsohon shugaban ƙasar Mahamane Ousmane ya ƙalubalanci sakamakon zaɓen inda ya gabatar da roƙo bisa shari'a ga kotun kundin tsarin mulki, sai dai haƙa bata cimma ruwa ba-(an yi fatali da lamarin). A ranar 21 ga watan Maris, 2021, ƙungiyoyin jihadi sun jagoranci kisan kiyashi a Tilia , inda aka kashe mazauna ƙauyuka 137.

 Abubuwan da suka faru 
A cewar Cyril Payen na Faransa 24, "an ji ƙara mai karfi na makami tsawon rabin sa'a a yankin fadar shugaban kasa. Amman rukunin Jami'an Tsaron Shugaban ƙasar sun dakile harin", kuma hayaniyar rikicin ta sa  mazauna kusa da yankin suka farka daga bacci, a lokacin dai-dai karfe 3 na dare.  Gwamnati ta kama mafi yawan masu hannu a lamarin, amma wasu, gami da shugaban jagorancin juyin mulkin Sani Saley Gourouza, ba'a kama su ba.

 Martani 
Shugaban maƙobciyar kasar mai ci a lokacin na Najeriya, Muhammadu Buhari ya bayyana aikin a matsayin "marasa amfani kuma tsohon yayi". Shugaban Tarayyar Afirka da Kungiyar Tattalin Arziki ta Yammacin Afirka sun yi Allah wadai da yunkurin juyin mulkin,   sauran wasu ƙasashe Afirka; Chadi  da Aljeriya, sun bi sahu a Allah wadai ɗin. 

 Bayan lamarin 
An cigaba daga inda aka tsaya, an aiwatar da rantsuwar sabon shugaban kasar Mohamed Bazoum kwana biyu bayan lamarin. Duk-da haka ga shugaban kasar Bazoum, an kore shi a wani juyin mulkin ƙasar na shekarar 2023 da kayi nasarar akai ta hannun mambobin tsaron shugaban ƙasar da sojojin da ke ƙarƙashin jagorancin Abdourahamane Tchiani.

 Manazarta 

Category:Juyin Mulki a Afrika
Category:Juyin Mulki a Nijar